ໂຕ​ໝີ ມັນ​ລົມ​ນຳ​ກັນ​ແນວ​ໃດ?
ໝີ​ດຳ ແມ່ນ​ໝີ​ພື້ນ​ເມືອງ​ຂອງ​ເຂດ​ເອ​ເຊຍ​ຕາ​ເວັນ​ອອກ​ສຽງ​ໃຕ້ ແລະ ຖື​ວ່າ ​ເປັນ​ສາຍ​ພັນ​ທີ່ມີຄວາມສ່ຽງ ໂດຍສະຫະພັນສຳລັບການອະນຸລັກທຳມະຊາດສາກົນ.
ນຶ່ງໃນອົງປະກອບທີ່ສຳຄັນຂອງການເຂົ້າໃຈຄວາມຮູ້ສຶກຂອງຄົນອື່ນ ແມ່ນສິ່ງທີ່ບັນດາ ນັກວິທະຍາສາດເອີ້ນວ່າ ການເຮັດໃຫ້ຄືການສະແດງອອກດ້ວຍໜ້າຕາຂອງຄົນອື່ນທີ່ ຄຳສັບໃນພາສາອັງກິດເອີ້ນວ່າ facial mimicry ມັນເບິ່ງຄືວ່າຈະຍາກ, ແຕ່ມັນງ່າຍ ຄືກັບການຍິ້ມໃນເວລາທີ່ມີຄົນຍິ້ມໃສ່ທ່ານ, ແລະ ນັ້ນຈະສະແດງໃຫ້ເຫັນຂໍ້ມູນຢ່າງຫຼວງ ຫຼາຍ ບັນດານັກວິທະຍາສາດມັກຈະຄິດວ່າ ພວກສັດທີ່ເປັນຜູ້ເຮັດ, ລວມທັງມະນຸດນຳ, ແມ່ນກຸ່ມນ້ອຍໆກຸ່ມນຶ່ງ, ແຕ່ມັນອາດຈະບໍ່ແມ່ນແນວນັ້ນ ນັກຂ່າວວີໂອເອ ເຄວິນ ອີນິກສ໌ ມີລາຍງານ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ ໄປ ໝີດຳ ແມ່ນໝີພື້ນເມືອງຂອງເຂດເອເຊຍຕາເວັນອອກສຽງໃຕ້ ແລະ ຖືວ່າ ເປັນສາຍພັນ ທີ່ມີຄວາມສ່ຽງໂດຍສະຫະພັນສຳລັບການອະນຸລັກທຳມະຊາດສາກົນ ໂຕໝີ ມີຊື່ສຽງ ວ່າເປັນສັດທີ່ຢູ່ຢ່າງສັນໂດດ, ຂີ້ອາຍ ແຕ່ປະກົດວ່າ ພວກມັນຈະສື່ສານ ກັນເອງຫຼາຍ ທ່ານນາງ ມາຣີນາ ດາວິລາ-ຣອສ ຈາກມະຫາວິທະຍາໄລ ຜອດສມັທ໌ ກ່າວວ່າ ມັນແມ່ນ ວິທີທີ່ພວກມັນສື່ສານກັນ ທີ່ເຮັດໃຫ້ພວກມັນເປັນສັດພິເສດ ທ່ານນາງ ມາຣີນາ ກ່າວວ່າ “ພວກເຮົາໄດ້ກວດສອບການສະແດງສີໜ້າຂອງພວກໝີດຳ ພວກເຮົາໄດ້ພົບວ່າ ມັນຮຽນແບບກັນເອງໄດ້ ຂ້ອນຂ້າງວ່ອງໄວ ເມື່ອໝີດຳໂຕນຶ່ງສະ ແດງສີໜ້າໃນລະຫວ່າງການຫຼິ້ນນຳກັນ, ອີກໂຕນຶ່ງຈະສະແດງສີໜ້າແບບດຽວກັນ ແລະ ການຮຽນແບບສີໜ້າຢ່າງແມ່ນຍຳແນວນັ້ນ ເຊິ່ງມີແຕ່ພົບເຫັນກັບໂຕລີງໃຫຍ່ໂກຣິລາ ເທົ່ານັ້ນ, ແລະ ພວກເຮົາຮູ້ວ່າ ມະນຸດກໍໄດ້ສະແດງການປະພຶດແບບນີ້ເຊັ່ນກັນ ການທີ່ໄດ້ຄົ້ນພົບຄວາມປະພຶດແບບນີ້ ໃນພວກໂຕໝີດຳນັ້ນ, ທ່ານນາງ ດາວີລາ-ຣອສ ແລະ ເພື່ອນຮ່ວມງານ ຢາກເບິ່ງສັດອີກຫຼາຍຊະນິດ, ເພື່ອພິຈາລະນາວ່າການຮຽນແບບ ສີໜ້າຊະນິດພິເສດນີ້ ໃນທີ່ສຸດກໍບໍ່ໄດ້ພິເສດປານໃດ ທ່ານນາງ ມາຣີນາ ກ່າວວ່າ “ພວກເຮົາເຊື່ອວ່າ ນີ້ແມ່ນສິ່ງທີ່ແມ່ນຄວາມສາມາດທົ່ວໄປ ຫຼາຍກວ່າທີ່ພວກເຮົາຈະສາມາດພົບເຫັນ ນຳສາຍພັນທີ່ລ້ຽງລູກດ້ວຍນ້ຳນົມແຕກຕ່າງ ກັນ ແລະ ມັນສຳຄັນຫຼາຍ ສຳລັບການຄົ້ນຄວ້າ ທີ່ຈະກວດສອບພວກສັດທີ່ບໍ່ແມ່ນສັດ ມີນົມຫຼາຍຕື່ມອີກ ລວມທັງພວກໝາ ສຳລັບການປະພຶດທີ່ສັບຊ້ອນນີ້ ” ແຕ່ບັນດານັກຄົ້ນຄວ້າໄດ້ອອກມາຊີ້ໃຫ້ເຫັນຢ່າງວ່ອງໄວວ່າ ຍ້ອນສັດພວກນີ້ມີຄວາມ ສາມາດທີ່ຈະຮຽນແບບສີໜ້າກັນນັ້ນ, ມັນຈຶ່ງບໍ່ໄດ້ໝາຍຄວາມວ່າ ພວກມັນຈະໃຊ້ມັນ ແບບດຽວກັນກັບທີ່ມະນຸດໃຊ້ມັນ, ຍົກຕົວຢ່າງເຊັ່ນ ເພື່ອແບ່ງປັນຄວາມຮູ້ສຶກກັນນັ້ນ ເປັນຕົ້ນ ທ່ານ ແດຣີ ເທເລີ, ຈາກມະຫາວິທະຍາໄລ ຜອດສະມັທ໌ ກ່າວວ່າ “ພວກເຮົາບໍ່ສາມາດ ເວົ້າໄດ້ວ່າ ພວກເຮົາຮູ້ວ່າໝີມີການຕິດຕໍ່ທາງອາລົມ ຫຼື ແມ່ນກະທັ່ງຄວາມຮູ້ສຶກ, ແຕ່ ພວກເຮົາກໍສາມາດເວົ້າໄດ້ວ່າ ນຶ່ງໃນການປະພຶດທີ່ສຳຄັນທີ່ກ່ຽວກັບພັນກັບມັນ, ເຊິ່ງ ແມ່ນການຮຽນແບບສີໜ້ານັ້ນ, ແມ່ນມີຢູ່ຫັ້ນ ສະນັ້ນ, ພວກໂຕໝີ ມັນສື່ສານຫຍັງນຳກັນ? ບັນດານັກຄົ້ນຄວ້າແມ່ນບໍ່ແນ່ໃຈຢ່າງເຕັມ ສ່ວນ, ແຕ່ຄິດວ່າພວກໝີອາດບອກກັນ ເມື່ອການຢອກຫຼິ້ນນຳກັນເລີ່ມຈະເກີດຄວາມ ຮຸນແຮງຂຶ້ນ